Nibe Festival kan torsdag præsentere fire nye navne til dette års festival. En af dem er hitmageren Mads Langer. - Mads Langers popularitet er ikke blot bevist ved massemængden til koncerterne. Sympatiske Langer har også modtaget masser af hæder, skriver Nibe Festivals festivalleder, Peter Møller Madsen, i en pressemeddelelse. Men festivalgæsterne kan også glæde sig til navne som Kato med Safri Duo og Ukendt Kunstner, der dækker over rapperen Hans Philip og produceren Jens Ole Wowk McCoy. Og så kommer Psyched Up Janis til Nibe Festival som en del af en eksklusiv tour i Danmark med få festivaller på programmet. - Anledningen til, at Sune Wagner midt i The Raveonettes-successen, sammen med bassist Jacob Jørgensen og Jesper "Yebo" Reginal, gendanner det legendariske band, er ganske enkelt, at hylde debuten "Swell", som vel i bund og grund er det eneste rockalbum, der har formået på det nærmeste at matche Kashmirs "The Good Live", skriver Peter Møller Madsen. Nibe Festival vil præsentere flere kunstnere i løbet af foråret.

Opsummering:
Kunstnerlisten er vokset med fire nye navne til årets Nibe Festival.